ԱՄՓՈՓԱԹԵՐԹ

«ՊԵՏԱԿԱՆ ՍԱՀՄԱՆԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»

ՕՐԵՆՔԻ ՆԱԽԱԳԾԻ

|  |  |
| --- | --- |
| 1. Նախագիծը հանրային քննարկման նպատակով տեղադրվել էwww.e-draft.amկայքում Միխաիլ Յուրտաև(myurtaev16@gmail.com) | 28.07.2020 13:00:30 |
|  |
| Անհրաժեշտ է կարգավորել ավտոմեքենայի տեսաձայնագրիչների (видеорегистратор) օգ­տագործումը սահմանային գոտում և թույլտվության ստացման հեշտացված ձևերը: Ստացվում է, որ ավտոմեքենան, որում առկա է տեսաձայնագրիչ, մինչ մտնելը սահմանային գոտի կամ անցակետ պետք է ստանա համապատասխան թույլտվություն, ավելի հեշտ է անջատել տեսաձայնագրիչը, սակայն այդ պարագա­յում ով պետք է ստուգի արդյոք անջատված է, թե ոչ: Ժամանակակից հեռախոսներն ունեն տեսաձայնագրման լայն հնարավո­րություն, որը նույնպես կարող է դիտարկ­վել որպես տեսաձայնագրող սարք, հեռախոսով կատարված նկարահանում­ները վերահսկել անհնար է: Այժմ սահ­մանային ռեժիմն ապահովող կառույցները ՀՀ-ում հանդիսանում են հատուկ կամ ռազմական օբյեկտներ, որոնց նկարա­հա­նումն արդեն իսկ արգելված է ՀՀ օրենք­ներով, իսկ հարևան երկրների տարածքը կամ կառույցները նկարահանել արգելելը չի բխում ՀՀ անվտանգության ապահովումից, քանի որ կզրկի լիազորված մարմիններին օգտվել ևս մեկ և շատ օպերատիվ բաց տեղեկատվություն ստանալու հնարավորու­թյունից: Անիմաստ է արգելել նկարահանել սահմանային հարևանների տարածքը, քանի դեռ ազատ հասանելիության մեջ են Google Maps, Yandex Maps և շատ այլ հավելվածներ: Ինչ վերաբերվում է ԱԹՍ-ներին, ապա սահմանային գոտում պետք է արգելվի ԱԹՍ-ների քաղաքացիական մո­դել­ների կիրառումն ընդհանրապես, քանի որ նկարահանման թուլտվություն ստանա­լուց հետո, չկա մեխանիզմ որը կստուգի, թե ինչ է նկարահանվել իրականում: Այսպիսով առաջարկում եմ սահմանային գոտում ընդանրապես արգելել քաղա­քա­ցիական ԱԹՍ-ների կիրառումը, իսկ տե­սա­ձայնագրումը հարևան երկրների սահ­մա­նա­յին հատվածները չարգելել, թողնել ազատ, որպիսի պատկան մարմին­նե­րը կարողանան արագ ստանալ այլընտրան­­քային տեղեկություններ հարևան­­ների կող­մից սահմանին կատարվող ցանկացած փոփոխություն: Ավելի օգտակար կլինի ստեղծել օնլայն հարթակ, ուր հնարավոր կլինի տեղեկու­թյուն կամ նկար ուղարկել հարևան սահ­մանում կատարվող կասկա­ծե­լի շարժերը, այլ ոչ թե հրապարակել սոցիալական ցան­ցերում: | Ընդունվել է:ՀՀ օրենսդրությամբ սահմանված պահանջ­ները խախտած անձանց նկատմամբ կկիրառվ­­են համապատասխան ներգործու­թյան միջոցներ: |